Ní ayé àtijọ́, nígbà tí ayé kò ì tí ì rí bàyìí, tí àwọn ọmọ ènìyàn mọ iyì Ọlọ́run ju ti ìwòyí lọ, Olódùmarè a máa ránńṣẹ́ láti ọ̀run wá láti wáá bẹ ará ayé wò, ìrańńṣẹ́ náà a sí máa wá lọ́dúun méje-méje. Ìrańńṣẹ́ náà jẹ́ ọ̀kan nínú àwọn ẹ̀dá ọ̀run, àwọn ará ayé a sì máa pè é ní Aṣojú-Olódùmarè. Àkókò tí ó bá wá, àkókò ńlá ni ó máa ń jẹ́ ní òde ayé, orin a máa kọlu orin, ìlù a máa kọlu ìlù, ijó a máa kọlu ijó, àwọn ènìyàn a sì máa ṣe àríyá pàtàkì gẹ́gẹ́ bí àmì ìyẹ́sí Ẹni tí ó dá wọn. Àkókò tí a ń sọ̀rọ̀ rẹ̀ yìí, Èṣù kò ì tí ì ní gbòǹgbò ní òde ayé, òun wà bí ẹ̀dá pàtàkì ní òde ọ̀ruin. Ṣùgbọ́n nígbà tí Èṣù gbé ẹebọ kọjá oríta, tí ó kọ etí dídi sí ọ̀rọ̀ Olódùmarè, àwọn ẹ̀dá òde ọ̀run lé jáde. Àkókò yìí ni Èṣù ri ọ̀nà láti ba ìgbésí-ayé ènìyàn jẹ́, tí ó bẹ̀rẹ̀ sí kọ ẹ́hìn wọn sí Ọlọ́run Ọba. Èṣù burú ju àwọn ẹ̀dá ìyókù lọ, nígbà tí òun sì ti gba ọkàn àwọn ènìyàn wọn-ọnnì, wọ́n ń wọ inú ẹ̀sẹ̀ bí ẹni ń wọ yàrá, wọ́n ń pòṣé sí Ọlọ́run  wọn, wọ́n ń wí pé ipòo tí ó fi àwọn sí kò tó, wọ́n sì ń sọ̀rọ̀ àìyẹ̀ sí Ẹlẹ́dàá wọn. Nígbà tí ó tí aṣojú-Olódùmarè tún wáá bẹ̀ wọ́n wò, wọn kò yẹ́ ẹ sí bíi tí àtẹ̀yìnwá, nígbà tí òun sì bi wọ́n ìdí rẹ̀, wọ́n wí fún un pé ipò ti Ọlọ́run fí àwọn ssí kò tó, àwọn kò ní ìtẹ́lọ́rùn sí ipò àwọn.
Ni aye atijo, nigba ti aye ko i ti i ri bayii, ti awon omo eniyan mo iyi Olorun ju ti iwoyi lo, Olodumare a maa rannse lati orun wa lati waa be ara aye wo, irannse naa a si maa wa loduun meje-meje. Irannse naa je okan ninu awon eda orun, awon ara aye a si maa pe e ni Asoju-Olodumare. Akoko ti o ba wa, akoko nla ni o maa n je ni ode aye, orin a maa kolu orin, ilu a maa kolu ilu, ijo a maa kolu ijo, awon eniyan a si maa se ariya pataki gege bi ami iyesi Eni ti o da won. Akoko ti a n soro re yii, Esu ko i ti i ni gbongbo ni ode aye, oun wa bi eda pataki ni ode oruin. Sugbon nigba ti Esu gbe eebo koja orita, ti o ko eti didi si oro Olodumare, awon eda ode orun le jade. Akoko yii ni Esu ri ona lati ba igbesi-aye eniyan je, ti o bere si ko ehin won si Olorun Oba. Esu buru ju awon eda iyoku lo, nigba ti oun si ti gba okan awon eniyan won-onni, won n wo inu ese bi eni n wo yara, won n pose si Olorun  won, won n wi pe ipoo ti o fi awon si ko to, won si n soro aiye si Eledaa won. Nigba ti o ti asoju-Olodumare tun waa be won wo, won ko ye e si bii ti ateyinwa, nigba ti oun si bi won idi re, won wi fun un pe ipo ti Olorun fi awon ssi ko to, awon ko ni itelorun si ipo awon.